system
Răspunde în limba română, în stilul Wikipedia, cat mai corect gramatical.
user
Ce detalii ai despre Titus Corlățean?
assistant
Titus Corlățean () este un jurist și politician român, vicepreședinte al Partidului Social Democrat. Între august 2012- 2014 a fost ministrul Afacerilor Externe în guvernele Ponta II și III, după ce anterior fusese ministrul Justiției în guvernul Ponta I.

Cariera politică 

Titus Corlățean este unul dintre liderii Partidului Social Democrat al cărui membru a devenit în 2001. La sfârșitul anului 2001, a devenit consilier personal pe probleme de politică externă al premierului social-democrat de atunci, Adrian Năstase. La acea vreme, Titus Corlățean avea experiența a șapte ani în diplomație, dintre care patru în postura de adjunct al ambasadorului român la Strasbourg pe lângă Consiliul Europei. "Deveneam consilierul personal al premierului Adrian Năstase, după patru ani dezastruoși pentru politica externă a României, pe care i-am resimțit în mod direct din postura mea de diplomat la Strasbourg”, își amintește actualul secretar general al PSD, pe site-ul personal. El spune că a acceptat să devină consilierul personal al premierului social-democrat când și-a dat seama că noua guvernare de stânga are o proiecție clară a intereselor statului român și a politicii externe pe care România voia să o aplice. “Din această postură am fost direct implicat în discuțiile diplmatice privind eliminarea vizelor pentru românii care calătoresc în Uniunea Europeană, în negocierile politico-diplomatice pentru aderarea la NATO și la Uniunea Europeană”, spune Titus Corlățean.

Doi ani mai târziu, în 2003, Titus Corlățean a devenit Secretar de stat pentru Românii de Pretutindeni, funcție încheiată odată cu instalarea noului guvern, în decembrie 2004. Între 2004 și 2007 a fost deputat PSD. Din postura de deputat PSD, a inițiat o lege privind sprijinul acordat românilor de pretutindeni, adoptată de Parlament în noiembrie 2007.

Ales deputat pe listele PSD din județul Brașov în anul 2004, Titus Corlățean și-a încheiat mandatul în decembrie 2007, după ce a fost ales parlamentar european pe listele social-democraților. În decembrie 2008 a demisionat din Parlamentul European, ca urmare a faptului că a fost ales senator în Colegiul nr. 2 din județul Brașov, format din localitățile: Săcele, Bod, Budila, Hălchiu, Hărman, Prejmer, Sânpetru, Tărlungeni, Teliu, Vama Buzăului, Bran, Cristian, Fundata, Moeciu, Ghimbav, Predeal, Râșnov, Zărnești, Poiana Mărului și Vulcan.

La alegerile parlamentare din 2012, Titus Corlățean a candidat în Colegiul nr 1 Senat, din Sectorul 1, București, colegiu pe care l-a câștigat.

În decembrie 2014 devine președintele Comisiei Speciale Comune a Camerei Deputaților și Senatului pentru aderarea României la spațiul Schengen, după ce demisionase din funcția de ministru de externe.

La alegerile parlamentare din 2016, Titus Corlățean a fost ales senator PSD în Circumscripția electorală nr.16 Dâmbovița. 

Iar la alegerile parlamentare din decembrie 2020, a fost reales senator în aceeași circumscripție, Dâmbovița. Este președintele Comisiei de Politică Externă a Senatului României din decembrie 2020.

Biografie 

Doctor în Drept - Universitatea București (2010); licențiat în drept - Universitatea București (1994); diplomă de studii aprofundate în drept internațional și relații internaționale - Universitatea București (1995); atestat - curs de perfecționare în domeniul diplomației și relațiilor internaționale - Institutul Internațional de Administrație Publică (Paris, 1995); doctorand în drept - Universitatea București (din octombrie 2001); absolvent al Colegiului Național de Apărare (iunie 2005).

Diplomat, Ministerul Afacerilor Externe (septembrie 1994 - octombrie 2001); consilier personal al primului ministru pe probleme de politică externă (octombrie 2001 - iunie 2003); secretar de stat pentru Românii de Pretutindeni, cancelaria Primului Ministru (iulie 2003 - decembrie 2004).

Deputat în Parlamentul României (decembrie 2004 - decembrie 2007); secretar al Comisiei de politică externă (ianuarie 2005 - decembrie 2007); membru al Comisiei de integrare europeană (ianuarie 2005 - decembrie 2007); președinte al Subcomisiei pentru românii de pretutindeni (martie 2006 - decembrie 2007).

Membru al Parlamentului European cu titlul de Observator (septembrie 2005 - decembrie 2006).

Membru plin (ales) al Parlamentului European (decembrie 2007 - decembrie 2008), prim-vicepreședinte al Comisiei pentru afaceri juridice a Parlamentului European (decembrie 2007 - decembrie 2008), membru al Comisiei pentru relațiile UE cu Republica Moldova a Parlamentului European (decembrie 2007 - decembrie 2008).

Senator în Parlamentul României (decembrie 2008 - în curs), președinte al Comisiei pentru politică externă a Senatului (decembrie 2008 - mai 2012). Numit în 2012 ministrul Afacerilor Externe în Guvernul Ponta.

Asistent de cercetare - Institutul Român de Studii Internaționale - IRSI (1993 - 1994); asistent colaborator la catedra drept public (drept internațional public) – Universitatea 
București (1994 - 1995); lector universitar la Universitatea Creștină „Dimitrie Cantemir”, Facultatea de Științe Politice, disciplina „Drepturile Omului” și la Universitatea „Nicolae Titulescu”, Facultatea de Științe Sociale și Administrative, disciplina „Drept Internațional Public” (2010 - în curs); director al Institutului Internațional pentru Drepturile Omului, Universitatea Creștină „Dimitrie Cantemir” (2011 - mai 2012); avocat, Baroul București (în prezent suspendat).

Secretar internațional al Tineretului Social Democrat (TSD) (iulie 2002 - iulie 2003); secretar executiv al PSD pentru relații internaționale bilaterale (iulie 2003 - aprilie 2004); purtător de cuvânt al PSD (aprilie 2004 - mai 2005); membru al Biroului Coordonator al PSD (aprilie 2004 - aprilie 2005); vicepreședinte al PSD (aprilie 2005 - decembrie 2006); secretar general al PSD (decembrie 2006 - decembrie 2008); președintele Departamentului PSD pentru relații externe (februarie 2009 - februarie 2010), vicepreședinte PSD (din februarie 2010).

Membru al Asociației Europene a Studenților Juriști - ELSA (1992 - 1994); membru al Asociației Române de Drept Internațional (ADIRI) (din 1993) și vicepreședinte al secțiunii "Drept Internațional" a ADIRI (din 2003); membru al Fundației Europene Titulescu (din 2002); membru al Asociației de Drept Internațional (ILA), secția română (din 2002).

La data de 7 mai 2012 a fost numit ministrul Justiției în Guvernul Victor Ponta.

În august 2012, a fost numit ministru al Afacerilor Externe în Guvernul Victor Ponta.

Controverse 

În 2016, Titus Corlățean a fost acuzat de către Direcția Națională Anticorupție de abuz în serviciu și împiedicarea exercitării drepturilor electorale pe motiv ca ar fi organizat discreționar, în calitate de ministru de externe, secțiile de votare din străinătate, la alegerile prezidențiale din 2014, aducând astfel foloase necuvenite candidatului PSD, Victor Ponta, în defavoarea candidatului PNL, Klaus Iohannis. Astfel, fostul ministru de externe era acuzat că ar fi limitat accesul la secțiile de votare din străinătate, și că asta ar fi avut drept consecință creșterea procentajului total de voturi favorabile obținute de Victor Ponta.

În data de 15 noiembrie 2018, DNA a dispus soluția de clasare în temeiul art. 16 alin. 1 lit. b) teza I din Codul de procedură penală - “fapta nu este prevazută de legea penală”. DNA a invocat atât Decizia CCR 68/2017, care a stabilit că ancheta declanșată de parchetul anticoruptie împotriva Guvernului privind adoptarea OUG 13/2017 este abuzivă, și că procurorii nu pot cerceta legalitatea și oportunitatea unui act normativ, dar și faptul că Senatul a refuzat să dea aviz pentru urmarirea penală a fostului ministru de externe.

Note

Legături externe 
 Titus Corlățean , parl2019ro.eu
  Sinteza activității parlamentare, cdep.ro
 Fișă senator, senat.ro
Fișă senator mandat 2020-2024, senat.ro

Nașteri în 1968
Nașteri pe 11 ianuarie
Decorați cu Ordinul de Onoare al Republicii Moldova
Deputați români 2004-2008
Diplomați români
Europarlamentari pentru România 2007
Europarlamentari pentru România 2007-2009
Guvernul Ponta
Juriști români în viață
Membri ai Partidului Social Democrat
Miniștri de externe ai României
Miniștri de justiție ai României
Politicieni români în viață
Senatori români 2008-2012
Senatori români 2012-2016
Senatori români 2016-2020
Oameni din Medgidia
Senatori români 2020-2024
Președinți ai Senatului României